— 280 — 



som Tilfældet er med mange Træer i Troperne. Og vilde 

 man — ligesom Kl eb s — betragte Periodiciteten i Skududvik- 

 lingen som udelukkende frembragt ved ydre Faktorers direkte 

 (især Klimaets) Indgriben, saa skulde altsaa det udpræget perio- 

 diske Polarklima og det næsten uperiodiske Tropeklima dog 

 fremkalde samme Virkning: et 2 Gange aarligt stedfindende Løv- 

 spring. Og i vort Klima skulde altsaa Klimaet i April tvinge 

 Empetrum til Løvspring, hvorimod Væksten netop hæmmes i Maj. 

 Og atter skulde Klimaet i Juni fremtvinge et Løvspring, der igen 

 standsedes af Juli Maaneds Klima. I April og Juni Maaned skulde 

 altsaa de klimatiske Faktorer kunne fremkalde en Virkning, der 

 netop var det modsatte af, hvad Klimaet i Maj og Juli maatte 

 inducere; men en tilsvarende Forskel i disse Maaneders meteoro- 

 logiske Forhold vil ikke kunne paavises. Og Højsommerens Varme 

 (i Juli) skulde tvinge Empetrum til at danne en Vint er knop, der 

 ved Knopskæl er beskyttet i den koldeste Aarstid. Ifølge Kl eb s' s 

 Theorier maatte man vente, at Empetrum voksede uperiodisk hele 

 den gunstige Aarstid, indtil den kommende Vinter tvang Væksten 

 til at slutte efter Dannelsen af en Vinterknop. Saaledes er det 

 imidlertid ikke; thi i hele den sidste Halvdel af den gunstige 

 Aarstid — fra Juli og til September eller Oktober — vokser de 

 vegetative Organer ikke mere; »Vin ter hvilen« er for denne Livs- 

 virksomheds Vedkommende altsaa allerede indtraadt midt om 

 Sommeren. 



I de forskellige Egne af Jorden har Klimaet ikke anden Ind- 

 virkning paa Skududviklingen end at forrykke vedkommende 

 Tidspunkter; og St. Hansskudsdannelsen undertrykkes ligesaa 

 lidt af Forandringer i Klima som ved Kulturforsøg (Späth). 

 Kl eb s' Theorier slaar altsaa ligesaa lidt til her som overfor For- 

 holdene i Troperne, hvor næsten alle tilstrækkeligt grundigt under- 

 søgte Træer udvikler deres Skud udpræget periodisk og oftest til- 

 lige paa en saadan Maade, at denne Periodicitet slet ikke svarer 

 til de ubetydelige Svingninger i Klimaet. Man tvinges saaledes til 

 at antage, at den egentlige Aarsag til Periodiciteten i Skududvik- 

 lingen ligger i vedkommende Arts Natur (Volkens), og at de 

 ydre Faktorer ikke har anden Virkning end at bestemme Tids- 

 punkterne for Periodernes Indtræden og Ophør samt disses øvrige 

 nærmere Forløb. 



